**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. december 14-i ülésére)

**Tárgy: 65/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület a 65/2022. számú határozatával, illetve annak mellékletét képező tartalommal kezdeményezte Kiskőrös településrendezési eszközeinek módosítását. A településtervek tartalmáról, elkészítésének és módosításának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) vonatkozó szakaszai alapján a módosítási kérelmek egyszerűsített, illetve teljes eljárás keretében történő elbírálása folyamatban van.

A Képviselő-testület a Kiskőrös 2724, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokat, mint a Kiskőrösi Rónaszéki Fürdő átfogó fejlesztésével érintett területeket, kiemelt fejlesztési területté nyilvánította, melynek rendezési tervben történő területfelhasználási megjelenítése egyszerűsített eljárás keretében történik. A fejlesztési terület kiegészül a 2723 hrsz-ú ingatlan területével. A területrendezés során az ingatlanra elővásárlási jog kerül bejegyzésre.

A folyamatban levő egyszerűsített és teljes eljárás alátámasztó munkarészeinek készítése, valamint az az önkormányzat, a lakosság és a vállalkozások részéről fellépő újabb módosítási igények a teljes eljárásba kerülnek beépítésre. A folyamatban lévő teljes eljárásba az időközben beérkezett módosítás iránti kérelmek beépítése a képviselő-testületi döntést követően lehetséges. A teljes eljárásra vonatkozó módosítási igényeket a 65/2022. számú határozat melléklete tartalmazza, melyet a fentiekre tekintettel jelen döntéssel módosítani szükséges.

Az Önkormányzat kiadásainak csökkentése érdekében a módosítási kérelmek szerint lebontott árajánlat kérése javasolt, a településrendezési szerződésekben rögzíthető, hogy kérelmezők vállalják a módosítási igényük szerinti költséghányadot.

A fentiek alapján javaslom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.

**Kiskőrös, 2022. december 6.**

**Domonyi László s.k.,**

**polgármester**

# HATÁROZAT-TERVEZET

A Képviselő-testület

1. egyetért azzal, hogy a 65/2022. Képviselő-testületi határozattal elfogadott településfejlesztési döntés mellékletének helyébe e határozat melléklete lép.
2. egyetért azzal, hogy a 65/2022. számú határozat 2. pontja kiegészül a Kiskőrös 2723 hrsz-ú ingatlannal
3. a 2. pontban foglaltakra tekintettel Kiskőrös Város Településrendezési Terve (szerkezeti terv, szabályozási terv, helyi építési szabályzat) módosításának előkészítése tárgyú 65/2022. számú határozatának 2. pontja az alábbiak szerint módosul:

*A Képviselő-testület a Kiskőrös 2723, 2724, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokat, mint a Kiskőrösi Rónaszéki Fürdő átfogó fejlesztésével érintett területeket, kiemelt fejlesztési területté nyilvánítja, beruházás megvalósítása miatt.*

**Felelős:**  polgármester

**Határidő:** azonnal